มันนี่ทูเดย์
นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า
13 ส.ค. 2559

คลังเตือนระวังถูกหลอกลงทุน
นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า ปัจจุบันมีบุคคลหรือบริษัทโฆษณาชักชวนให้ประชาชนนำเงินมาร่วมลงทุนในธุรกิจ โดยสัญญาจะจ่ายผลตอบแทนในอัตราที่สูง จึงขอให้ผู้ที่จะลงทุนสังเกตพฤติการณ์ที่จะเข้าข่ายความผิดตาม พ.ร.ก.การกู้ยืมเงินที่เป็นการฉ้อโกงประชาชน เช่น มีการโฆษณา บอกกล่าวปากต่อปาก มีการสัญญาว่าจะจ่ายผลตอบแทนในอัตราที่สูงกว่าอัตราดอกเบี้ยสูงสุดตามกฎหมายกำหนด รวมทั้งชักชวนผู้เข้าร่วมลงทุนรายใหม่มาหมุนเวียนจ่ายให้ผู้ร่วมลงทุนรายก่อน หากธุรกิจใดมีพฤติกรรมดังกล่าวอาจมีความผิดตามกฎหมาย นักลงทุนควรหลีกเลี่ยง
ทุนสำรองฯ ยังเพิ่มต่อ
ธนาคารแห่งประเทศไทย (ธปท.) รายงานตัวเลขทุนสำรองเงินตราต่างประเทศของไทย วันที่ 5 ส.ค. 2559 อยู่ที่ 182.5 พันล้านเหรียญสหรัฐ หรือ 6,351 พันล้านบาท (คิดอัตราแลกเปลี่ยน 34.80 บาท/เหรียญสหรัฐ เพิ่มขึ้นจากวันที่ 29 ก.ค. 2559 อยู่ที่ 180.2 พันล้านเหรียญสหรัฐ หรือ 6,270 พันล้านบาท ขณะเดียวกันฐานะฟอร์เวิร์ดสุทธิของไทย อยู่ที่ 16.1 พันล้านเหรียญสหรัฐ